runetrust/blame-folketinget-dk huggingface dataset:
Per Dalgaard (DF), 2004-10-29:
Kritisk-positiv betyder, at vi vil forholde os kritisk til de elementer, der kommer frem, med en positiv ånd, forstået på den måde, at det rent faktisk godt kan vise sig, at de elementer, der fremkommer, er nogle, der så kan indgå i den videre lovgivning, således at vi måske næsten får opfyldt det her beslutningsforslag.
Ole M. Nielsen (KRF), 2002-05-30:
Jeg vil bare henvise til, hvad der står i ændringsforslaget og bemærkningerne, som bygger på regeringens jurister, og dem plejer vi at have tillid til, især fordi der ikke i et eneste høringssvar var rejst spørgsmål om den sag, og det er der aldrig blevet. Problemet er opstået hernede på midtergangen, fordi den tidligere miljøminister kom i tanke om, at her kunne være et problem.
Lars Barfoed (KF), 2011-03-29:
Hvis det er den ene af forældrene, som er blevet anmeldt for at bortføre et fælles barn – og det er det jo ofte – ja, så undersøges forholdene omkring forældremyndigheden, herunder om der er fælles forældremyndighed, og eventuelle afgørelser om udøvelse af samvær i udlandet.
Morten Bødskov (S), 2010-02-10:
Når man ser på f.eks. det pres, der er på regionernes sundhedsudgifter som følge af, at der f.eks. kommer flere ældre, at medicinen bliver dyrere, og når man ser på det, der kaldes demografi, altså hvordan befolkningen ændrer sig, og hvordan det påvirker udgifterne på sygehusene og i regionerne, er sandheden jo den, at der allerede inden starten på året var et hul i økonomien på 0,5 mia. kr.
Christian Juhl (EL), 2017-10-24:
I det her tilfælde får de 3 år uden besøg, hvad angår de 2.500 virksomheder, og så er der 500 virksomheder, der får et forsigtigt besøg, der kaldes et undersøgelsesbesøg, hvor man ikke skal give påbud, ligesom man skal i forhold til de almindelige ting.
Kristian Thulesen Dahl (DF), 2006-12-13:
SF's formand, hr. Villy Søvndal, skriver, at kommunerne skal spare i omegnen af 3-4 mia. kr., og så tillader jeg mig at spørge her under finanslovdebatten: Hvordan er SF nået frem til tallet 3-4 mia. kr.?
Kristian Hegaard (RV), 2021-05-10:
Generelt er det jo svært at være imod noget, der er bedre, og derfor var Radikale Venstre også sammen med Socialdemokratiet, altså regeringen, Venstre og Liberal Alliance, med i en aftale, der netop tilsigter at forbedre den her vejledningsordning, og som halverer målgruppen for denne pligt fra 60.000 til 30.000.
Pernille Vigsø Bagge (SF), 2008-11-25:
Jeg forstår i øvrigt heller ikke, hvordan det har kunnet lade sig gøre for KL at blive enige om at indgå sådan en aftale, og jeg kan med stor glæde sige, at SF's repræsentanter i KL har sagt nej til aftalen, fordi vi simpelt hen mener, at den er dårlig.
Torsten Schack Pedersen (V), 2015-11-17:
Det kan dermed også være med til at sikre, at boligerne bliver vedligeholdt og bliver brugt, og være med til at sikre en boligmasse, der ser pænere ud og er mere attraktiv, hvilket jo så også har en betydning for, hvad det er for et indtryk af, man bliver efterladt med, når man bevæger sig rundt i kongeriget.
Lykke Friis (V), 2010-04-06:
Med hensyn til det mere konkrete kan jeg bekræfte, at der vil vi gøre, som man selvfølgelig skal i henhold til klima- og energipakken, nemlig årligt følge op på, hvordan det går med vores målsætninger og selvfølgelig så dér ty til nye tiltag, hvis vi altså er bagud – det ligger jo sådan set i hele den konstruktion, vi er blevet enige om i EU-regi.
Flemming Møller Mortensen (S), 2018-03-15:
Når vi kigger ind på, hvad der er pakkebehandlingsforløb i alle fem regioner, ser vi, at undersøgelse, ikkemedicinsk behandling, medicinsk behandling og det at fokusere på sammenhængen er det, som alle fem regioner bygger deres psykiatriske behandlingspakkeforløb på.
Dorte Bennedsen (S), 1999-11-02:
I den forbindelse er det værd både at notere sig og i øvrigt også takke for ministerens understregning af, at det for det danske formandskab vil være en vigtig opgave også at videreføre de arbejdsopgaver, der er igangsat under tidligere formandskaber, opgaver, som bl.a. omhandler bæredygtig udvikling, beskæftigelse, børn og unge og informationsteknologi.
Steen Gade (SF), 2006-12-15:
Men det er jo som fugle på taget, og jeg forstår godt, at hr. Christian Wedell-Neergaard og andre er glade for fuglene på taget, men det fjerner jo ikke grundlaget for min kritik, nemlig at man ikke i dag har lavet en lovgivning, som med sikkerhed fører til, at der bliver krav om, at der skal købes rensningsteknologi.
Flemming Bonne (SF), 2009-05-14:
Mit spørgsmål skal så være: Vil ordføreren være med til at tage en snak med hr. Erling Bonnesen om, hvad det lige var, han mente med at prøve at finde nogle flere penge, og så koble ordførerens forslag om oprydning på og prøve at finde ud af, om det, at der måske ikke bruges så mange penge lige nu, kunne handle om, at kommunerne ikke har mulighed for at skaffe medfinansiering?
Troels Lund Poulsen (V), 2009-11-12:
Derudover føler jeg også anledning til at nævne, at fødevareministeren og jeg selv har nedsat et akvakulturudvalg, som har til opgave at se på dambrugserhvervets fremtidige muligheder for vækst både af respekt for natur- og miljøbeskyttelse og i forhold til de udfordringer, erhvervet har, selv om det ikke en del af lovforslaget.
Magnus Heunicke (S), 2020-01-09:
Jeg anerkender, at man kan være utålmodig – sådan er jeg også selv af natur – men vi må også sikre, at vi gør det grundigt, for det er så store centrale spørgsmål, vi har med at gøre her, så der skal arbejdet altså gøres meget grundigt, før vi går til den politiske forhandling.
Thomas Adelskov (S), 2008-04-15:
Derfor synes jeg et eller sted, at den debat, vi har i dag, hvor også ministeren står og forsvarer SAS, sender et meget, meget kedeligt signal om, at det er helt i orden at bryde lovgivningen, fordi der bliver sagt: Vi skal nok gå ind og klappe jer på skulderen bagefter, og så kommer vi med et lovforslag, som hjælper jer.
Poul Nyrup Rasmussen (S), 1999-01-28:
det kan vi kun gøre, hvis vi passer på vores fællesskabs værdier, vores ansvar for hinanden, vores fælles ansvar for det her samfund, for ellers er der jo kun en regel tilbage, reglen om, at det er klogt at holde til højre i trafikken, og det er altså for lidt.
Simon Emil Ammitzbøll (RV), 2005-05-19:
Når Dansk Folkeparti taler om at sænke den kriminelle lavalder til 12 år, fristes man til at spørge, om 12 år så virkelig er den nedre grænse for Dansk Folkeparti, eller om de også kunne forestille sig, at den var 10, 8 eller 6 år.
Jens Henrik Thulesen Dahl (DF), 2019-12-06:
For jeg kan sagtens se et perspektiv i, at de også får en mere forebyggende rolle og egentlig får nogle flere muskler, men jeg vil gerne høre ordførerens vurdering af, om de også skal bruges mere kontrollerende, så de rent faktisk ud over at være en klageinstans, som jeg hører at vi er enige om at de skal fortsætte med, også skal have kræfter til at komme ud og være mere opsøgende og kontrollerende.
Mette Thiesen (DF), 2024-05-21:
Grunden til, at vi i hvert fald er nogle, der går så meget op i, at det her bliver revideret, at det bliver kigget på, og at det bliver undersøgt, er, at det er voldsomt – især nogle af de sager, vi hører om drenge på 16-17 år, gymnasieelever, som bliver banket op om morgenen hjemme hos mor og far og bliver iklædt dna-dragt og ført til stationen og ovenikøbet bliver varetægtsfængslet, og de forstår simpelt hen ikke, hvad det er, de har gjort galt.
Zenia Stampe (RV), 2022-04-21:
Men jeg må så også sige, at nu, lige nu, hvor vi har så travlt – og det tror jeg at Enhedslisten godt er klar over, nemlig hvor travlt vi har, ikke mindst med at udtage lavbundsjorder, for at vi kan belaste klimaet mindre fra landbrugets side – ville det jo være et gigantisk selvmål, hvis vi i stedet for skulle tage det, som vi lige har forhandlet på plads, men som har taget et par år at få på plads, altså en ordning for at udtage lavbundsjorder, og kaste det op i luften og lave en helt ny stor, kæmpe Mercedesløsning, der skulle tage alle hensyn ind i forhold til den her arealplanlægning.
Knud Erik Hansen (SF), 2000-02-04:
Men vi ved også, at der er opgaver, der bør lægges på et højere niveau, fordi der er nogle opgaver, der skal have en sammenhæng i opgaveløsningen, og fordi vi ved, at der er økonomiske interesser, og at de nogle gange har lettere ved at vinde over samfundsmæssige interesser, hvis de placeres på et lavere niveau.
Pernille Sams (KF), 2000-05-24:
Jeg synes, det er synd, og jeg synes, det er ærgerligt, at SF har fået kolde fødder og er blevet ovre på deres ideologiske side af stregen i Folketinget i stedet for at tænke på, hvad der er brug for, og som de også selv er klar over at der er brug for.
Steffen Larsen (LA), 2024-02-28:
Det er også en ting, som igen taler ind i den undersøgelse af antisemitisme, som vi i Liberal Alliance har foreslået, og som jeg kan forstå at vi måske allerede i morgen i udvalget – og det er så i Retsudvalget, kan jeg lige nævne; man skal passe på, hvilke udvalg man taler om, når man står her på talerstolen – får en beretning på.
Karl H. Bornhøft (SF), 2010-12-01:
Derfor vil jeg også godt følge op og gøre opmærksom på, at det, jeg taler om her, er, når et medicinalfirma ansøger om en godkendelse af et konkret lægemiddel, hvor der så er foretaget en lang række undersøgelser i forhold til virkningen af lægemidlet, og hvor der jo altså faktisk er en meget klar tendens til, at hvis det har en positiv effekt, er medicinalfirmaet i hvert fald bestemt ikke bleg for at melde det ud – for at sige det sådan mildt.
Hans Kristian Skibby (DF), 2020-12-17:
Det er jo sådan, at når vi har de her sager, hvor der indgår eksempelvis snitflader i forhold til EU-lovgivningen og alt muligt andet, så er vi altså nødt til at kigge på, om de her ting er plausible, om de virker ud fra en fornuftsbetonet beslutning eller de ikke gør det.
Kim Edberg Andersen (NB), 2022-11-29:
Men for at sikre mig, at hr. Peder Hvelplund kender Nye Borgerliges standpunkt, vil jeg sige, at vi er et parti, der går ind for mindre stat og meget mere menneske, et parti, der mener, at mennesker, der kan bidrage, skal bidrage, og et parti, der mener, at udlændinge skal forsørge sig selv og ikke ligge danskerne til last.
Karsten Hønge (SF), 2021-05-26:
Så det, vi er optaget af med den her tekst, er til dels at slå nogle ting fast omkring åbning af blokaden af gas, og jeg synes da i den grad, at den tekst taler til fordel for de rettigheder, som palæstinenserne skal have, og også taler for, at vi skal afsøge vejen igennem Menneskerettighedskommissionen for at få afsøgt, hvor det er, der bliver begået brud på menneskerettighederne, og hvem det er, der begår brud på menneskerettighederne.
Thomas Adelskov (S), 2002-01-31:
De restriktioner, som ligger i dette forslag, indebærer formentlig også, at der kun vil være ganske få nøglemedarbejdere, der vil have gavn af forslaget på grund af virksomhedens egne sikkerhedskrav, og det vil formentlig ikke blive medarbejdere på gulvet, der får gavn af ordningen, hvilket branchen jo også i adskillige artikler i dagspressen har påpeget igennem de sidste dage.
Flemming Hansen (KF), 2003-11-06:
Det er en behovstyret betjening, som i al sin enkelthed går ud på, at en busafgang kan gennemføres, hvis den er bestilt i forvejen. Ordningerne, som også etableres i kommunalt regi i de kommuner, der ikke er underlagt et trafikselskab, benyttes i høj grad til betjening af lokalområder og lokaltrafik, mens der kun sjældent er tale om betjening af regionaltrafik.
Hans Christian Schmidt (V), 2023-12-05:
Jeg synes så også, at det er vigtigt, at det er en problemstilling, som udvalget får mulighed for at drøfte løsninger på, og jeg må jo også indrømme, at jeg godt kan læse det her beslutningsforslag sådan, at det, hvis vi kan se, at intentionerne i beslutningsforslaget er rigtige, men vi måske ikke helt kan finde hinanden i beslutningsforslaget, så kan være en god idé at lave en beretning.
Søren Søndergaard (EL), 2016-03-30:
Amnesty har dokumenteret, Human Rights Watch har dokumenteret, hvad der foregår, og det er tæsk, chikanerier, tyverier, tvang om at underskrive, at de i virkeligheden slet ikke er flygtninge, og de smides tilbage over grænsen til der, hvor de kom fra, nemlig Syrien.
Sandy Brinck (S), 2002-03-18:
Når jeg borer lidt i det, er det ikke for at være polemisk, men ganske simpelt, fordi det selvfølgelig betyder noget, hvad det er for nogle midler, man opdrager med i et hjem, og når man taler om vold i hjemmet, så har det faktisk også at gøre med vold over for børn.
Rikke Hvilshøj (V), 2005-04-29:
Jeg synes, det er rimeligt, at der trods alt stadig væk indgår en vurdering af kvindens tilknytning til Danmark, og hvordan det grundlag er, i forhold til om et fortsat ophold i Danmark er det rigtige, eller om hendes tilknytning så trods alt er stærkere til landet, hun kom fra.
Kaare Dybvad Bek (S), 2021-10-12:
Det er rigtigt nok, at den sidste taler på talerstolen her ikke er med i aftalen, men det er langt de fleste, og det synes jeg er et tegn på, at der er en vilje til at skabe en grøn omstilling, og at der også her er ramt noget, som alle kan se sig selv i – det viste sig også med de bemærkninger, der kom rundtomkring i ordførertalerne.
Troels Ravn (S), 2020-11-24:
Det foreslås i den forbindelse, at It-tilsynet får følgende beføjelser: Tilsynet kan anmode skatteforvaltningen om at redegøre for større og væsentlige beslutninger på it-området og om uddybende beslutningsgrundlag for f.eks. større strategiske beslutninger; tilsynet vil som led i sin tilsynsvirksomhed kunne afgive anbefalinger til skatteforvaltningen efter et følg eller forklar-princip, og hvis skatteforvaltningen vælger ikke at følge en anbefaling fra It-tilsynet, vil skatteforvaltningen skulle underrette It-tilsynet herom, og sagen vil skulle forelægges skatteministeren.
Flemming Møller Mortensen (S), 2013-11-12:
Inden vi får en tredjebehandling her i Folketingssalen, skal det færøske landsstyre, Lagtinget, have truffet beslutning om, hvordan de forholder sig til det, og det går vi ud fra – jævnfør at det her er en aftale, som er indgået de to parter imellem – bliver en formssag.
Morten Helveg Petersen (RV), 2001-01-24:
Dertil kommer af andre initiativer bredbånd, jf. publikationen »Investeringer i Danmarks fremtid«, og en stribe initiativer inden for den digitale forvaltning, der jo for alvor rummer perspektiver med hensyn til borgernes kontakt til det offentlige; personlig internetadgang til det offentlige; puljer til investeringer i digital forvaltning; IT i folkeskolen; jeg har nævnt en IT-strategi for samtlige ministerier; statsligt og kommunalt udspil om digital forvaltning.
Anders Samuelsen (RV), 2003-04-01:
Problemet med den nuværende struktur er, at alt for mange skatteankenævn har for få sager, og de får dermed for lidt rutine, og det er samtidig også til en vis udstrækning del i et politisk spil, som foregår efter ethvert kommunalvalg. Når man så samtidig ved, at der i alt for mange tilfælde er en for svag uafhængighed imellem det sekretariat, som hjælper skatteankenævnet, og det sekretariat, som var med til at afgøre sagen i første instans, mener vi samlet set, at der har været et behov for at få ændret på det her område.
Rosa Lund (EL), 2021-03-23:
Det vil jo så betyde, at hvis der bliver nedlagt et opholdsforbud, kan ingen længere bruge Nørrebroparken – selv om politiet i dag har redskaberne til at fjerne den her person, som begår noget ulovligt og skaber utryghed ved f.eks. at sælge hash eller anden narkotika.
Jan E. Jørgensen (V), 2012-02-03:
Dummebøder er altså efter vores umiddelbare opfattelse i en kategori, som man kan sige er grovere end de andre former, der har samme strafferamme i samme kapitel i straffeloven, eksempelvis underslæb og bedrageri, for dummebøder er jo som anden form for afpresning karakteriseret ved, at det er en formueforbrydelse, altså hvor nogen vil have ens penge, men samtidig bliver man, hvis de ikke får ens penge, udsat for vold.
Astrid Krag (SF), 2011-03-18:
Med hensyn til den konkrete udtalelse fra SF's næstformand – og tak til hr. Karsten Lauritzen for interessen for os i medierne – er det, som Thor Möger Pedersen giver udtryk for, en insisteren på et system, hvor man løbende, når forholdene i lande forandrer sig, og når forholdene for de afviste asylansøgere forandrer sig, kigger på sagerne igen.
Katrine Robsøe (RV), 2023-04-27:
Så skal jeg simpelt hen bare høre: Siger man egentlig kun nej fra Socialdemokratiets side, fordi det ikke lige er kommet ind i regeringens forhandlingstrummerum med, hvornår man gerne vil forhandle iværksætteri, eller siger man nej, fordi man er uenig i forslaget om at lave en provenuneutral omstilling her?
Finn Sørensen (EL), 2014-04-03:
Jeg har kun den lille tilføjelse, at ministeren ligesom glemte at sige, at der i vores forslag også er et opgør med det optjeningsprincip, som VKO indførte i 2010, og som De Radikale dengang sammen med den øvrige opposition og Enhedslisten var enige om at stemme imod.
Rune Lund (EL), 2017-03-31:
Hvis det stod til os i Enhedslisten, så vi gerne, at staten stod for den produktion, men det kan jo også laves i form af en autorisationsordning, hvor man beder danske landmænd om at producere den cannabis, som skal sælges under statskontrollerede former i butikker, f.eks. a la en cannabisudgave af Systembolaget.
Pernille Skipper (EL), 2019-02-26:
Så jeg synes, der er masser af grunde til håb, men håbet finder jeg altså ikke ved at have brugt 5 år på at have overbevist energi-, forsynings- og klimaministeren om, at en klimalov er en god idé, når han ikke engang vil fortælle, hvad der så skal være i den.
Orla Hav (S), 2017-11-14:
Problemet med forslaget fra Enhedslisten er jo, at det allerede i høj grad sker i dag, og det har, skal vi sige bundfældet sig i hele det institutionsvæsen, som vi har, og er dermed med til at sikre, at beboere eller dem, der er tilknyttet institutionerne, har muligheder for at få kulturoplevelser i tilknytning til institutionernes virke.
Peter Have (M), 2025-04-11:
Selv om vi er en del af NATO SOFA-aftalen, der handler om, at man ikke kan retsforfølge NATO-soldater i andre lande end det land, som soldaten kommer fra, er der i den her aftale – og det er vigtigt – en mulighed for, at Danmark, hvis Danmark finder, at det det har en særlig vigtighed, har ret til at retsforfølge en amerikansk soldat i Danmark.
Jens Joel (S), 2014-06-02:
Vi skal prøve at holde fokus på bolden her, og det, vi siger, er, at vi faktisk synes, at det arbejde, som GGGI laver, er en god idé at få lavet, og med de opstramninger og de tilpasninger, man har lavet, tror vi også at GGGI i fremtiden vil have mulighed for at lave det.
Karsten Lauritzen (V), 2012-03-21:
Den kan man jo forsøge at rette op på ved at hjælpe offeret, og det kan være fornuftigt nok, og det er vi villige til at se på i Venstre, men man kan jo også gøre noget ved det i forhold til forbryderen, den kriminelle, ved f.eks. at se på administrationen af reglerne for prøveløsladelse.
Kristian Thulesen Dahl (DF), 2021-01-19:
Ved den her tredje partilederdebat – det er jo en speciel debatform, men det er supergodt, at vi har dem – vil jeg tale lidt om corona, og så vil jeg tale lidt om rigsretten, som er de to emner, som jeg for mit vedkommende synes er de vigtigste at komme ind på.
Henrik Dahl (LA), 2021-01-14:
Jeg mindes, at Deng Xiaoping i forhold til Spratlyøerne – tror jeg det var – havde den opfattelse, at der en skønne dag nok ville komme nogle politikere, der var bedre end dem, der levede på daværende tidspunkt, og så kunne man måske får løst problemerne på nogle måder, som ingen politikere, som levede på daværende tidspunkt, havde haft evnen til at udtænke.
Ole Sohn (SF), 1998-11-17:
Og jeg tror faktisk også, at det er en af grundene til, at en lang række virksomheder i stor udstrækning kontakter arbejdsløshedskasserne og de faglige organisationer, altså netop det, at de har kendskabet, hvor man kan sige, at arbejdsformidlingen mere satser på at bruge ressourcerne på at deltage i aktiveringen af de personer, der har haft en lidt længere ledighed.
Anders Fogh Rasmussen (V), 2007-01-17:
Det, jeg blot fastslår, er, at jeg ikke mener, man overhovedet kan gå på kompromis med de beslutninger, der er truffet i FN, som stiller klare krav til Iran, hvad angår atomprogrammet, og som stiller klare krav til Syrien vedrørende undersøgelse af mordet på den tidligere libanesiske premierminister.
Per Clausen (EL), 2009-11-26:
Mit eneste klare budskab er sådan set, at hvis man ønsker, at der skal være forbedringer for de ældre, for de arbejdsløse og for kontanthjælpsmodtagerne, skal man sikre, at vi får en ny regering, og så skal man sikre, at Enhedslisten får en afgørende indflydelse på den.
Peter Skaarup (DF), 2013-01-30:
Kunne man så ikke forestille sig, det kunne være en god idé at følge det land, som vi faktisk i sin tid, da vi kom ind i EU, sammen med Irland fulgtes med, nemlig England, altså følge dem med hensyn til at tage de områder ud, hvor den danske befolkning, hvor Folketinget og hvor statsministeren selv – det indrømmes af statsministeren – kunne tænkes at mene at her ser det ikke så godt ud?
Elisabeth Geday (RV), 2006-04-27:
Stod det til Det Radikale Venstre, så skulle forbrugerministeren indkalde alle Folketingets partier til forhandlinger for at få lavet en flerårig aftale til fremme af fødevaresikkerheden i Danmark – en aftale, som fødevareindustrien, landbruget og Forbrugerrådet i videst muligt omfang skal tages i ed på, et slags nationalt kompromis for sikre fødevarer.
Mette Frederiksen (S), 2009-02-05:
Der er ikke nogen ude i praksis og ude i den virkelige verden, der siger, at der er færre sociale problemer, når vi når hen til den 15. december, end når vi er ved den 15. februar, og den forklaring, vi får alle steder fra, både fra de udsatte familier og fra sagsbehandlere og andre, er, at så er kommunekassen tom.
Klaus Hækkerup (S), 2001-01-18:
Regeringen må på sin side søge at få de lovforslag, som den har aftalt med Amtsrådsforeningen og Kommunernes Landsforening, gennemført i Folketinget, og lige så vel som det jo sommetider har knebet for Kommunernes Landsforening at få kommunerne til at leve op til aftalen, har vi også en sjælden gang oplevet, at en regering ikke helt har fået gennemført den politik, den havde aftalt med de kommunale organisationer, her i Folketinget.
Michael Aastrup Jensen (V), 2021-01-20:
Så sat helt på spidsen er det her jo også et spørgsmål om, om de kan overleve frem til februar, og jeg er jo en af dem, som i modsætning til det, vi hørte fra regeringen, hvor meldingen, man fik efter nedlukningen af detailhandelen, var, at man bare kunne gå ind på nettet og handle dér, synes, det er synd, hvis man i købstæder som f.eks. Randers kommer til at se endnu flere lukkede butikker i midtbyen, på baggrund af at de simpelt hen kommer til at lukke og slukke, inden de her kompensationsordninger er der.
Jann Sjursen (KRF), 2001-04-17:
Når jeg nu har sagt disse positive ting om lovforslaget i øvrigt, vil jeg godt sige, at vi tilslutter os det sådan set, selv om vi måske nok kunne have tænkt os, at man gik andre veje, også i forhold til yderligere sanktioner over for de unge. Vi har fra Kristeligt Folkepartis side været meget optaget af de erfaringer, vi har herhjemme, bl.a. fra Solhaven, hvor det er lykkedes vældig godt, som vi ser det, med en decideret mandsopdækning af de unge, hvor de unge ikke bliver mødt med en fængselsmur, men med en menneskemur, som de siger det dér, eller det, som man også kender fra Norge, hvor man har en ny ungdomssanktion kaldet Multisystemic Therapy, MST er det vist, som jo faktisk også har givet ganske gode resultater. Vi tror, at det også er noget, der fortsat skal overvejes, også selv om regeringen nu altså er kommet med det her lovforslag. Det ene udelukker jo ikke det andet, og vi synes faktisk, det er ret vigtigt at lægge vægt på at møde de unge ikke bare i institutionssammenhæng, men sådan, som det sker i Norge, også i en sammenhæng, hvor de faktisk stadig væk er derhjemme, og hvor man jo altså i forhold til det norske MST-system rent faktisk mandsopdækker ikke bare den unge, men hele familien 24 timer i døgnet i hjemmet. Med disse ord vil jeg sige, at vi ikke mener, at vi har klaret alle problemer med det her lovforslag, som regeringen har lagt frem, i dag.